Ayollar yoshini katta qilib ko‘rsatadigan makiyajdagi 10 ta xato

Makiyaj qilishdan asosiy maqsad yuzni kosmetika vositalari bilan bezash va o‘zgartirish hisoblanadi. Yuzdagi kamchiliklarni yashirish uchun professsional vizajist bo‘lish shart emas. Makiyaj minimal bo‘lishi mumkin, asosiysi, uni to‘g‘ri qo‘llash, shuningdek, terining xususiyatlarini bilish va sharoitlarga moslashish (yoshga bog‘liq o‘zgarishlardan ob-havo sharoiti va kunning vaqtigacha) kerak. “Lisa.ru” nashri qarishni tezlashtiradigan makiyajdagi xatoliklar haqida ma’lumot berdi.
Bo‘yanish asosidagi muammolar
Tonal krem ​​har qanday bo‘yanishning asosi hisoblanadi. Mantiqan yomon poydevor bilan mustahkam uy qurish mumkin emas deb taxmin qilish to‘g‘ri. Krem yuzning rangini tekislash uchun yetarlicha qalin bo‘lishi kerak, lekin teriga ko‘p ishlatilmasligi kerak, aks holda noqulaylikdan qochib bo‘lmaydi. Yopishqoq, yog‘li va rangi xiralashgan tonal kremni ishlatmang. Muvozanatni topish juda muhim va har bir teri uchun u butunlay boshqacha formula bo‘ladi. Qimmat ishlab chiqaruvchining mahsulotini emas, teringiz uchun to‘g‘ri mahsulotni tanlash juda muhim.
Agar siz anchadan beri bir xil tonal kremdan foydalanayotgan bo‘lsangiz ham, vaqti-vaqti bilan hozirgi teringiz uchun yaxshiroq formula bor-yo‘qligini tekshirishni unutmang — natijalardan hayron bo‘lishingiz mumkin. Teri yoshga qarab o‘zgaradi va qachonlardir sizga yoqqan tonal krem nozik ajinlarni yashirishni yoki kengaygan teshiklarni yopadi.
Bundan tashqari, vizajistlar “yoshga qarab” bo‘yanishning ajralib turadigan xususiyatlaridan biri tonal kremning notekis qo‘llanilishili ekanligini ta’kidlashadi. Tonal krem, rumyana, ten va boshqa suyuq mahsulotlarni aralashtirishni unutmang, bu esa bir tekis va yaxshi ishlangan, tartibli ko‘rinishga ega bo‘lishi uchun muhim hisoblanadi.
Haddan tashqari konturlash

Bir necha yil oldin, konturlash makiyajning asosiy trendlaridan biri edi. Biroq keyinchalik konturlash urfdan qoldi, eski uslubda ishlaydigan ba’zi stilistlar va vizajistlar esa bundan ogohlantirishni unutdi. Konturlash insonni yoshroq ko‘rsata oladi (vizual ravishda “osilib qolishlarni” ketkazing, burningizni tor va yorqinroq qiling, yonoqlaringizdagi “olma” maydonini bo‘yang), lekin juda ajratib bo‘yash teskari ta’sirga olib keladi. Yoshlik insonlarda tabiiylik va “yaxshilash” uchun minimal kuch sarflash bilan bog‘liq bo‘lib, konturlash ko‘z uchun juda mashaqqatli va juda intruziv masaladir.
Kuchli nurlanish
Yorqin teri odatda salomatlik va yoshlik belgisi hisoblanadi. Kosmetik sumkangizdagi vizual yoshartirish funksiyasi haylayter yordamida amalga oshiriladi. Biroq ma’lum bir yoshdan boshlab, uni ehtiyotkorlik bilan ishlatish kerak. Masalan, yoshi katta ayollar qoshlarining chetiga yaltiroq mahsulotlarni surmasligi kerak — bu ko‘zni qovoqqa tortadi va uni yanada charchagan qilib ko‘rsatadi. Shuningdek, tabassum chiziqlarida yoki ko‘zning chetki qismlariga uni ko‘p surmaslik lozim. Biroq yonoqni biroz yorqinroq qilib bo‘yash mumkin. Asosiysi, disko-to‘pga aylanmasligi uchun suyuq haylayterni tanlash lozim.
Makiyajni pudra bilan yaxshilash
Teri qarigan sari teri yog‘i kamroq ishlab chiqariladi va pudra mayda ajinlarga singib ketadi. Buning o‘rniga ko‘plab kosmetika brendlarida mavjud bo‘lgan uzoq muddat yaxshi saqlab turuvchi spreydan foydalanishga harakat qiling.
To‘q rangdagi lab bo‘yog‘i

Lablar inson qarigani sari ingichka bo‘lib, aniq shaklini yo‘qotadi. Agar siz to‘ldiruvchi vositalaridan foydalanishni rejalashtirmagan bo‘lsangiz, lablaringizni yanada kichikroq qilib ko‘rsatadigan quyuq ko‘z qopqog‘i va to‘q rangli lab bo‘yog‘idan saqlaning. Tishlarning shakliga mos keladigan rangni tanlash muhim, u ham yillar davomida qorayishi va sarg‘ayishi mumkin. Yodda tuting, yorqin rangdagi blesk lablarni yangi va yoshroq qilib ko‘rsatadi.
Noto‘g‘ri foydanilgan konsilyar
Konsilyar haqida gap ketganda, bir xil rang va kompozitsiya terining barcha qismlariga mos kelmasligini unutmaslik kerak. Masalan, ko‘z ostiga qalin konsilyar foydalanish husnbuzarlarni yashiradi va ajinlarni aniqroq ko‘rsatish xavfini paydo qiladi. Bundan tashqari, ko‘z ostidagi teri yuzning qolgan qismidan yetti marta yupqaroq, shuning uchun qattiq bosim bilan emas, cho‘tkani yengil tekkizish kerak.
Juda yorqin rumyana
Juda ko‘p rumyana surtishdan saqlaning, bu unchalik muhim emas. Tarixda qanchalik ko‘p rumyanadan foydalanilsa, shuncha yaxshi bo‘lgan, biroq bu davrlar ortda qoldi.
Pastki qovoqning ichiga surtiladigan podvodka 

Pastki qovoqqa qora podvodka surtish qari ko‘rsatadi, ko‘zlarni kichikroq qiladi, ajinlarni aniq namoyon qiladi va umuman tashqi ko‘rinishni buzadi. Qalam o‘rniga jigarrang ten va qirrali cho‘tkadan foydalaning, chiziqni qanday qilib ehtiyotkorlik bilan surishni o‘rganing. Yana bir maslahat — ko‘zning ichki yuzasi chizig‘i bo‘ylab oq yoki yorqin rangdagi podvodkani ishlatishdir. U ko‘zlaringizning yorqin va yoshroq ko‘rinishiga yordam beradi.
Kiprikning patki chizig‘idagi tush
Ko‘zning pastki qismiga ishlatiladigan tush qari ko‘rsatadi. Vizajistlar kipriklarning pastki qismiga tushdan foydalanishdan butunlay voz kechishni taklif etmoqda, chunki u keraksiz tenni tushiradi va va ko‘rinishni charchagan holatda qilib ko‘rsatadi. Hech bo‘lmaganda kunduzi bu qoidaga amal qiling.
Ingichka qoshlar
Qoshlar inson qarigani sari tabiiy ravishda ingichka bo‘lib qoladi va buni ortiqcha terish orqali tezlashtirish mumkin. Yoshroq ko‘rinish uchun ularni to‘liqroq va qalinroq qiling. To‘liq va zich qilib ko‘rsatish uchun ularni pudrali tenlar bilan bo‘yashingiz mumkin. Biroq sizga tatuaj “avvalgidek emas”ligini va yillar davomida yomonlashmasligini aytishsa ham, konturni rad qilgan ma’qul.